CELEX: 32016D2060
Language: sk
Date: 2016-11-23 00:00:00
Title: Vykonávacie rozhodnutie Komisie (EÚ, Euratom) 2016/2060 z 23. novembra 2016, ktorým sa mení rozhodnutie Komisie 90/176/Euratom, EHS, ktorým sa Francúzsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH [oznámené pod číslom C(2016) 7426]

25.11.2016   
            
            
               SK
            
            
               Úradný vestník Európskej únie
            
            
               L 319/42
            
         VYKONÁVACIE ROZHODNUTIE KOMISIE (EÚ, Euratom) 2016/2060
   z 23. novembra 2016,
   ktorým sa mení rozhodnutie Komisie 90/176/Euratom, EHS, ktorým sa Francúzsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH
   
      
         [oznámené pod číslom C(2016) 7426]
      
   
   (Iba francúzske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 371 smernice Rady 2006/112/ES (2) môže Francúzsko v súlade s podmienkami, ktoré sa v tomto členskom štáte uplatňovali k 1. januáru 1978, naďalej oslobodzovať od dane transakcie uvedené v časti B prílohy X; pričom tieto transakcie je potrebné zohľadniť pri stanovení základu vlastných zdrojov založených na DPH.
            
         
               (2)
            
            
               Na základe rozhodnutia Komisie 90/176/Euratom, EHS (3) má Francúzsko povolenie používať približné odhady pre transakcie uvedené v časti B bode 1 prílohy X k smernici 2006/112/ES.
            
         
               (3)
            
            
               Vo svojom e-maile z 27. apríla 2016 (4) Francúzsko požiadalo o zrušenie svojho povolenia na výpočet základu vlastných zdrojov DPH pre transakcie uvedené v časti B bode 1 prílohy X k smernici 2006/112/ES, keďže už viac nie je potrebné vzhľadom na zmenu vnútroštátnych právnych predpisov s účinnosťou od 1. januára 2015. V súlade so žiadosťou Francúzska by sa malo povolenie zrušiť.
            
         
               (4)
            
            
               Preto je vhodné rozhodnutie 90/176/Euratom, EHS zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V rozhodnutí 90/176/Euratom, EHS sa bod 1 článku 2 vypúšťa.
   Článok 2
   Toto rozhodnutie je určené Francúzskej republike.
   
      V Bruseli 23. novembra 2016
      
         
            Za Komisiu
         
         Kristalina GEORGIEVA
         
            podpredsedníčka
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
   
      (3)  Rozhodnutie Komisie 90/176/Euratom, EHS z 23. marca 1990, ktorým sa Francúzsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH (Ú. v. ES L 99, 19.4.1990, s. 22).
   
      (4)  Ares(2016)2019351.